'হিন্দু বাঙালী সমাবেশ'ৰ নাম সলনি কৰি মৈত্ৰী সন্মিলন অনুষ্ঠিত কৰিবলৈ চাতুৰী চলোৱাৰ সময়তে নাগৰিক অধিকাৰ সুৰক্ষা মঞ্চ, অসম চমুকৈ চিআৰপিএফক কোনোধৰণৰ অনুষ্ঠান পাতিবলৈ নিদিয়ে জাতীয়তাবাদ পুনৰ নিৰ্মাণ সমিতিয়ে।
উল্লেখযোগ্য যে, অহা ১৭ নৱেম্বৰত 'নাগৰিকত্ব সংশোধনী বিধেয়ক, ২০১৬'-ৰ সমৰ্থনত গুৱাহাটীত সমাৱেশ পতাৰ সিদ্ধান্ত লোৱাৰ পাছত অসমৰ খিলঞ্জীয়া ৰাইজ আৰু জাতীয় দল-সংগঠনৰ মাজত সৃষ্টি হৈছিল তীব্ৰ প্ৰতিক্ৰিয়া। তাৰ পাছতেই সুৰ সলনি কৰি 'মৈত্ৰী সন্মিলন' অনুষ্ঠিত কৰিব বিচৰা বুলি সংবাদমেলযোগে ঘোষণা কৰিছিল 'নাগৰিক অধিকাৰ সুৰক্ষা মঞ্চ'ই।
আনহাতে, এনেধৰণৰ 'মৈত্ৰী সন্মিলনো' অনুষ্ঠিত কৰিলে বুকু পাতি বাধা দিয়াৰ হুংকাৰ দিছে জাতীয়তাবাদ পুনৰ নিৰ্মাণ সমিতিৰ সাধাৰণ সম্পাদক ৰাজকুমাৰ বৈশ্যই। আজি এই সন্দৰ্ভত জাতীয়তাবাদ পুনৰ নিৰ্মাণ সমিতিৰ এক কাৰ্য্য নিৰ্বাহক বৈঠক অনুষ্ঠিত হৈছিল।
আনহাতে, নাগৰিকত্ব সংশোধনী বিধেয়কখন সন্দৰ্ভত নাগৰিক অধিকাৰ সুৰক্ষা মঞ্চখনে সদৌ অসম ছাত্ৰ সন্থা, জাতীয়তাবাদী যুৱ ছাত্ৰ পৰিষদকে ধৰি বিভিন্ন জাতীয় দল সংগঠনৰ লগতে আলোচনা বিচাৰিছিল। কিন্তু এই ক্ষেত্ৰত কোনোধৰণৰ আলোচনা নিবিচাৰে জাতীয়তাবাদ পুনৰ নিৰ্মাণ সমিতি, অসমে।
আনহাতে, জাতীয়তাবাদী কোনো দল-সংগঠনকে আলোচনাৰ বাবে আমন্ত্ৰণ কৰিলেও অংশগ্ৰহণ নকৰাৰ বাবে তেওঁ আহ্বান জনায়।
আনহাতে, বৈশ্যই অসমক অশান্ত কৰিব খোজা এনেধৰণৰ পাবত গজা সংগঠনসমূহক অসম ত্যাগ কৰিবলৈ আহ্বান জনায়।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
